เรื่องร้องเรียน (ร้องเรียน) วันที่ 2023-09-06 06:53:01 — แขวงทุ่งพญาไท เขตราชเทวี จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660035352

ขอให้แก้ไขปัญหาชิปการ์ดบนบัตรประจำตัวประชาชนไม่สามารถใช้งานได้ และปรับปรุงการให้บริการเจ้าหน้าที่ แผนกทำบัตรประจำตัวประชาชน ประจำสำนักงานเขตจอมทอง กรุงเทพมหานคร เนื่องจากวันที่ 3 กรกฎาคม 2566 เวลาประมาณ 08.00-09.00 น. ผู้ร้องเดินทางไปติดต่อสำนักงานเขตฯ เพื่อทำบัตรประจำตัวประชาชน กรณีบัตรเก่าชำรุด เสียค่าธรรมเนียม จำนวนเงิน 100 บาท (หนึ่งร้อยบาทถ้วน) แต่ลักษณะของชิปการ์ดบนบัตรประจำตัวประชาชนมีขนาดบาง ไม่นูนขึ้นมาบนบัตรประจำตัวฯ เหมือนบัตรรุ่นเก่า ต่อมาภายหลังจากการได้บัตรประจำตัวฯ ระยะเวลาไม่ถึงครึ่งเดือน ผู้ร้องได้ติดต่อธนาคารกรุงไทย สาขาเซ็นทรัลพระราม 2 กรุงเทพมหานคร เพื่อถอนเงินเบี้ยยังชีพผู้สูงอายุ เจ้าหน้าที่ธนาคารฯ แจ้งว่าชิปการ์ดบนบัตรประจำตัวประชาชนไม่สามารถอ่านข้อมูลได้ เจ้าหน้าที่ธนาคารฯ ได้ขอถ่ายสำเนาบัตรประจำตัวประชาชนและให้ผู้ร้องลงลายมือชื่อรับรองสำเนาบัตรฯ ในการถอนเงิน ต่อมาวันที่ 13 กรกฎาคม 2566 (ไม่ระบุเวลา)  ผู้ร้องจึงเดินทางไปติดต่อขอทำบัตรประจำตัวประชาชนต่อสำนักงานเขตจอมทองอีกครั้ง พร้อมทั้งแจ้งปัญหาชิปการ์ดบนบัตรประจำตัวประชาชนไม่สามารถใช้งานได้ พบเจ้าหน้าที่เพศหญิง (ไม่ทราบชื่อ นามสกุล ) รูปร่างท้วม ให้บริการโต๊ะแรก ได้กล่าวขอโทษผู้ร้อง แต่เมื่อมาถึงเจ้าหน้าที่เพศหญิง (ไม่ทราบชื่อและนามสกุล) อายุประมาณ 30-40 ปี รูปร่างสมส่วน ให้บริการช่องหมายเลข 2 ไม่เต็มใจในการให้บริการ และใช้กับผู้ร้องว่าถ้าครั้งหน้ามาอีก จะเก็บค่าบริการ จำนวนเงิน 100 บาท (หนึ่งร้อยบาทถ้วน) นะ โดยไม่มีการกล่าวคำขอโทษผู้ร้อง  และเมื่อมาถึงขั้นตอนการถ่ายรูป พบเจ้าหน้าที่เพศชาย (ไม่ทราบชื่อและนามสกุล) อายุประมาณ 50 ปี รูปร่างท้วม มีการแสดงพฤติกรรมไม่พึงพอใจกับผู้ร้อง โดยภายหลังจากได้บัตรประจำตัวฯ ใบใหม่ ได้ใช้บริการรถโดยสารประจำทาง ได้นำบัตรประจำตัวฯ ใช้สิทธิลดหย่อนค่าโดยสาร ซึ่งรถโดยสารฯ บางคันสามารถนำบัตรประจำตัวฯ ไป เสียบเครื่องหักค่าบริการค่าโดยสาร ได้บางคันเท่านั้น และในช่วงประมาณปลายเดือนสิงหาคม 2566 (ไม่ทราบวันที่แน่ชัด) ผู้ร้องได้เดินทางไปขอทำบัตรประจำตัวฯ ต่อสำนักงานเขตบางขุนเทียนฯ เพื่อขอทำบัตรประจำตัวฯ ใบใหม่อีกครั้ง ได้นำบัตรประจำตัวฯ มาใช้บริการพบปัญหาการใช้งานบัตรประจำตัวฯ ยังไม่สมบูรณ์ ทั้งหมด จากกรณีดังกล่าวส่งผลให้ผู้ร้องไม่ได้รับความสะดวก เสียเวลา ในการติดต่อ ประกอบกับแจ้งว่าปัจจุบันการติดต่อหน่วยงานราชการต่างๆ จำเป็นต้องใช้บัตรประจำตัวประชาชนในการสแกน หรือรูด แสดงตัวตนในการรับบริการ โดยผู้ร้องต้องรักษาพยาบาลกับโรงพยาบาลศิริราช ถอนเงินเบี้ยยังชีพกับธนาคาร และแจ้งว่าเคยนำบัตรประจำตัวฯ รับบริการศูนย์บริการสาธารณสุข 42 ระบบไม่อ่านข้อมูลชิปการ์ด เจ้าหน้าที่เคยนำยางลบมาลบออก แต่ก็ไม่สามารถอ่านข้อมูลได้ ต้องดำเนินการถ่ายสำเนาบัตรประจำตัวประชาชนลงลายมือชื่อ และสังเกตว่าการที่ชิปการ์ดบนบัตรที่มีลักษณะบางกว่าเดิม เมื่อนำไปใช้กับเครื่องบัตรจะหลวมกว่าช่องบัตร ทำให้ข้อมูลของผู้ถือบัตรฯ ไม่อ่านบนเครื่อง ซึ่งหน่วยงานควรแก้ไขชิปการ์ดบนบัตรประจำตัวโดยเร่งด่วน เพื่ออำนวยความสะดวกในการนำบัตรประจำตัวฯ ไปติดต่อหน่วยงานหรือทำธุรกรรมต่างๆต่อไป 


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata